## Pravilnik o kriterijima za primanje na pripravnički staž zdravstvenih radnika

### NN 12/1991 (16.3.1991.), Pravilnik o kriterijima za primanje na pripravnički staž zdravstvenih radnika

# MINISTARSTVO ZDRAVSTVA

Na temelju članka 217. Zakona o zdravstvenoj zaštiti i zdravstvenom
osiguranju ("Narodne novine", br. 8/89, 33/89, 31/90 i 59/90)
ministar zdravstva Republike Hrvatske, donosi

## PRAVILNIK

### o kriterijima za primanje na pripravnički staž zdravstvenih radnika

Članak 1.

Organizacije zdravstva koje ispunjavaju uvjete utvrđene Pravilnikom
o pripravničkom stažu i stručnim ispitima zdravstvenih radnika ("Narodne
novine", br. 6/91) dužne su svojim općim aktom utvrditi najmanji broj
pripravničkih mjesta u skladu s ovim Pravilnikom i primati na obavezni
jednogodišnji pripravnički staž utvrđeni broj zdravstvenih radnika koji
su stekli obrazovanje zdravstvenog usmjerenja.

Članak 2.

Broj mjesta za liječnike - pripravnike utvrđuju:

- opće i specijalne bolnice, najmanje jedno mjesto na 55 kreveta,

- specijalni zavodi i zavodi za zaštitu zdravlja najmanje 1 mjesto na
10 zaposlenih liječnika, te na svakih daljnjih 10 zaposlenih liječnika
najmanje još po jedno mjesto,

- domovi zdravlja najmanje 1 mjesto ako imaju 5 do 10 zaposlenih liječnika,
a na svakih daljnjih 10 zaposlenih liječnika još najmanje po 1 mjesto.
Na bolničke djelatnosti medicinskih centara primjenjuju se kriteriji utvrđeni
za opće bolnice (alineja 1 stav 1.) a na djelatnosti primarne zdravstvene
zaštite kriteriji utvrđeni za domove zdravlja (alineja 3. stav 1.). Na
stanice za hitnu medicinsku pomoć primjenjuju se kriteriji utvrđeni za
domove zdravlja (alineja 3. stav t.).

Članak 3.

Stomatološke djelatnosti domova zdravlja, stomatoloških poliklinika,
medicinskih centara i bolnica utvrđuju: - najmanje jedno mjesto za liječnika
stomatologa pripravnika ako imaju 4 do 6 zaposlenih liječnika stomatologa,
- na svakih daljnjih 6 zaposlenih liječnika stomatologa još najmanje po
jedno mjesto.

Članak 4.

Samostalne Ijekarne, ljekarne u sastavu medicinskih centara ili domova
zdravlja, te jedinice matičnih (centralnih) ljekarni koje služe potrebama
stanovništva, a zapošljavaju najmanje 4 farmaceuta utvrđuju najmanje jedno
mjesto za farmaceutskog - pripravnika. Na svaka daljnja 4 zaposlena farmaceuta
utvrđuju namjanje još po jedno mjesto.

Članak 5.

Kliničke i opće bolnice, medicinski centri, domovi zdravlja i samostalne
ljekarne koje zapošljavaju najmanje 3 zdravstvena radnika s visokom stručnom
spremom u biokemijskom laboratoriju. utvrđuju najmanje jedno mjesto za
medicinskog biokemićara-pripravnika. Ako zapošljavaju više od 3 zdravstvena
radnika s visokom stručnom spremom utvrđuju najmanje dva mjesta.

Članak 6.

Sve organizacije zdravstva utvrđuju na 20 zaposlenih medicinskih sestara,
odnosno zdravstvenih tehničara, najmanje jedno mjesto pripravnika za medicinsku
sestru, odnosno zdravstvenog tehničara.

Članak 7.

Sve organizacije zdravstva utvrđuju na 10 zaposlenih laboranata zdravstvenog
usmjerenja najmanje jedno mjesto pripravnika - laboranta zdravstvenog usmjerenja.

Članak 8.

Sve organizacije zdravstva utvrđuju na 5 zaposlenih farmaceutskih tehničara
najmailje jedno mjesto pripravnika farmaceutskog tehničara.

Članak 9.

Sve organizacije zdravstva utvrđuju na 15 zaposlenih fizioterapeutskih
tehničara usmjeranje radni terapeut najmanje jedno mjesto pripravnika fizioterapeutskog
tehničara usmjerenje radni terapeut.

Članak 10.

Sve organizacije zdravstva utvrđuju na 15 zaposlenih fizioterapeutskih
tehničara - usmjerenje fizikalni terapeut najmanje jedno mjesto pripravnika
fizioterapeutskog tehničara - usmjerenje fizikalni terapeut.

Članak 11.

Sve organizacije zdravstva utvrđuju na 7 zaposlenih sanitarnih tehničara,
odnosno 5 sanitarnih inženjera 1 mjesto pripravnika sanitarnog tehničara,
odnosno sanitarnog inženjera.

Članak 12.

Sve organizacije zdravstva utvrđuju na 20 zaposlenih inženjera medicinske
radiologije odnosno radioloških tehničara najmanje jedno mjesto pripravnika
inženjera medicinske radiologije, odnosno radiološkog tehničara.

Članak 13.

Sve organizacije zdravstva utvrđuju na 32 zaposlena inžinjera odnosno
laboranta zdravstvenog usmjerenja najmanje jedno mjesto pripravnika inženjera,
odnosno laboranta zdravstvenog usmjerenja.

Članak 14.

Organizacije zdravstva mogu na pripravnićki staž ili njegov dio uzimati
zdravstvene radnike i kao volontere,čiji broj ne može biti veći od broja
zdravstvenih radnika - pripravnika s kojima se zasniva radni odnos.

Članak 15.

Organizacije zdravstva dužne su uskladiti svoje opće akte sa ovim Pravilnikom
u roku od 90 dana od dana njegovog stupanja na snagu, te ih dostaviti Ministarstvu
zdravstva.

Članak 16.

Provedbu ovoga Pravilnika i praćenje popunjenosti pripravnićkih mjesta
u organizacijama zdravstva vrši Ministarstvo zdravstva.

Članak 17.

Ovaj Pravilnik stupa na snagu osmoga dana nakon objave u "Narodnim
novinama".

Klasa:011-04/91-01/12

Urbroj : 534-02-13-0001

Zagreb, 26. veljaće I991.

Ministar zdravstva

**prof. dr. Andrija Hebrang, dr. sci., v. r**

Pravilnik, NN 12/1991-360